theophilus-apologetics.ad-autolycum 2.30
Ὁ οὖν Κάϊν καὶ αὐτὸς ἔσχεν υἱὸν ᾧ ὄνομα Ἐνώχ . καὶ ᾠκοδόμησε πόλιν , ἣν ἐπωνόμασεν ἐπὶ τῷ ὀνόματι τοῦ υἱοῦ αὐτοῦ Ἐνώχ . ἀπὸ τότε ἀρχὴ ἐγένετο τοῦ οἰκοδομεῖσθαι πόλεις , καὶ τοῦτο πρὸ κατακλυσμοῦ · οὐχ ὡς Ὅμηρος ψεύδεται λέγων · Οὐ γάρ πω πεπόλιστο πόλις μερόπων ἀνθρώπων . τῷ δὲ Ἐνὼχ ἐγεννήθη υἱὸς ὀνόματι Γαϊδὰδ , ὃς ἐγέννησε τὸν καλούμενον Μεὴλ , καὶ Μεὴλ τὸν Μαθουσάλα , καὶ Μαθουσάλα τὸν Λάμεχ . ὁ δὲ Λάμεχ ἔλαβεν ἑαυτῷ δύο γυναῖκας , αἷς ὀνόματα Ἀδᾶ καὶ Σελᾶ . ἐκτότε ἀρχὴ ἐγένετο τῆς πολυμιξίας , ἀλλὰ καὶ τῆς μουσικῆς . τῷ γὰρ Λάμεχ ἐγένοντο τρεῖς υἱοὶ , Ὠβὴλ , Ἰουβὰλ , Θοβέλ . καὶ ὁ μὲν Ὠβὴλ ἐγένετο ἀνὴρ ἐν σκηναῖς κτηνοτροφῶν . Ἰουβὰλ δέ ἐστιν ὁ καταδείξας ψαλτήριον καὶ κιθάραν . Θοβὲλ δὲ ἐγένετο σφυροκόπος , χαλκεὺς χαλκοῦ καὶ σιδήρου . ἕως μὲν οὖν τούτου ἔσχε τὸν κατάλογον τὸ σπέρμα τοῦ Κάϊν · καὶ τὸ λοιπὸν εἰς λήθην αὐτοῦ γέγονε τὸ σπέρμα τῆς γενεαλογίας , διὰ τὸ ἀδελφοκτονῆσαι αὐτὸν τὸν ἀδελφόν . εἰς τὸν τόπον δὲ τοῦ Ἄβελ , ἔδωκεν ὁ Θεὸς συλλαβεῖν τὴν Εὔαν καὶ τεκεῖν υἱὸν , ὃς κέκληται Σήθ · ἀφ᾿ οὗ τὸ λοιπὸν γένος τῶν ἀνθρώπων ὁδεύει μέχρι τοῦ δεῦρο . τοῖς δὲ βουλομένοις φιλομαθέσι , καὶ περὶ πασῶν τῶν γενεῶν εὔκολόν ἐστιν ἐπιδεῖξαι διὰ τῶν ἁγίων γραφῶν . καὶ γὰρ ἐκ μέρους ἡμῖν γεγένηται ἤδη λόγος ἐν ἑτέρῳ λόγῳ , ὡς ἐπάνω προειρήκαμεν , τῆς γενεαλογίας ἡ τάξις ἐν τῇ πρώτῃ βίβλῳ τῇ περὶ ἱστοριῶν . ταῦτα δὲ πάντα ἡμᾶς διδάσκει τὸ πνεῦμα τὸ ἅγιον , τὸ διὰ Μωσέως καὶ τῶν λοιπῶν προφητῶν , ὥστε τὰ καθ᾿ ἡμᾶς τοὺς θεοσεβεῖς ἀρχαιότερα γράμματα τυγχάνει , οὐ μὴν ἀλλὰ καὶ ἀληθέστερα πάντων συγγραφέων καὶ ποιητῶν δείκνυται ὄντα . ἀλλὰ μὴν καὶ τὰ περὶ τῆς μουσικῆς ἐφλυάρησάν τινες εὑρετὴν Ἀπόλλωνα γεγενῆσθαι · ἄλλοι δὲ Ὀρφέα ἀπὸ τῆς τῶν ὀρνέων ἡδυφωνίας φασὶν ἐξευρηκέναι τὴν μουσικήν . κένος δὲ καὶ μάταιος ὁ λόγος αὐτῶν δείκνυται · μετὰ γὰρ πολλὰ ἔτη τοῦ κατακλυσμοῦ οὗτοι ἐγένοντο . τὰ δὲ περὶ τοῦ Νῶε , ὃς κέκληται ὑπὸ ἐνίων Δευκαλίων , ἐν τῇ βίβλῳ ᾗ προιερήκαμεν ἡ διήγησις ἡμῖν γεγένηται · ᾗ εἰ βούλῃ καὶ σὺ δύνασαι ἐντυχεῖν .
Lemmas: ὁ οὖν Κάϊν καί αὐτός ἔχω υἱός ὅς ὄνομα Ἐνώχ . καί οἰκοδομέω πόλις , ὅς ἐπονομάζω ἐπί ὁ ὄνομα ὁ υἱός αὐτός Ἐνώχ . ἀπό τότε ἀρχή γίγνομαι ὁ οἰκοδομέω πόλις , καί οὗτος πρό κατακλυσμός · οὐ ὡς Ὅμηρος ψεύδω λέγω · οὐ γάρ πω πολίζω πόλις μέροψ ἄνθρωπος . ὁ δέ Ἐνώχ γεννάω υἱός ὄνομα Γαϊδάδ , ὅς γεννάω ὁ καλέω Μεήλ , καί Μεήλ ὁ Μαθουσάλα , καί Μαθουσάλα ὁ Λάμεχ . ὁ δέ Λάμεχ λαμβάνω ἑαυτοῦ δύο γυνή , ὅς ὄνομα Ἀδῆ καί Σελᾶ . ἔκτοτε ἀρχή γίγνομαι ὁ πολυμιξία , ἀλλά καί ὁ μουσικός . ὁ γάρ Λάμεχ γίγνομαι τρεῖς υἱός , Ὠβήλ , Ἰουβάλ , Θοβέλ . καί ὁ μέν Ὠβήλ γίγνομαι ἀνήρ ἐν σκηνή κτηνοτροφέω . Ἰουβάλ δέ εἰμί ὁ καταδείκνυμι ψαλτήριον καί κιθάρα . Θοβέλ δέ γίγνομαι σφυροκόπος , χαλκεύς χαλκός καί σίδηρος . ἕως μέν οὖν οὗτος ἔχω ὁ κατάλογος ὁ σπέρμα ὁ Κάϊν · καί ὁ λοιπός εἰς λήθη αὐτός γίγνομαι ὁ σπέρμα ὁ γενεαλογία , διά ὁ ἀδελφοκτονέω αὐτός ὁ ἀδελφός . εἰς ὁ τόπος δέ ὁ Ἄβελ , δίδωμι ὁ θεός συλλαμβάνω ὁ Εὔα καί τίκτω υἱός , ὅς καλέω Σήθ · ἀπό ὅς ὁ λοιπός γένος ὁ ἄνθρωπος ὁδεύω μέχρι ὁ δεῦρο . ὁ δέ βούλομαι φιλομαθής , καί περί πᾶς ὁ γενεά εὔκολος εἰμί ἐπιδείκνυμι διά ὁ ἅγιος γραφή . καί γάρ ἐκ μέρος ἐγώ γίγνομαι ἤδη λόγος ἐν ἕτερος λόγος , ὡς ἐπάνω προλέγω , ὁ γενεαλογία ὁ τάξις ἐν ὁ πρῶτος βίβλος ὁ περί ἱστορίη . οὗτος δέ πᾶς ἐγώ διδάσκω ὁ πνεῦμα ὁ ἅγιος , ὁ διά Μωϋσῆς καί ὁ λοιπός προφήτης , ὥστε ὁ κατά ἐγώ ὁ θεοσεβής ἀρχαῖος γράμμα τυγχάνω , οὐ μήν ἀλλά καί ἀληθής πᾶς συγγραφεύς καί ποιητής δείκνυμι εἰμί . ἀλλά μήν καί ὁ περί ὁ μουσική φλυαρέω τις εὑρετής Ἀπόλλων γίγνομαι · ἄλλος δέ Ὀρφεύς ἀπό ὁ ὁ ὄρνεον ἡδυφωνία φημί ἐξευρίσκω ὁ μουσική . κενός δέ καί μάταιος ὁ λόγος αὐτός δείκνυμι · μετά γάρ πολύς ἔτος ὁ κατακλυσμός οὗτος γίγνομαι . ὁ δέ περί ὁ Νῶε , ὅς καλέω ὑπό ἔνιοι Δευκαλίων , ἐν ὁ βίβλος ὅς προλέγω ὁ διήγησις ἐγώ γίγνομαι · ὅς εἰ βούλομαι καί σύ δύναμαι ἐντυγχάνω .